
REFERAT DE APROBARE A  PROIECTULUI DE HOTĂRÂRE

Privind aprobarea cererii de finanţare „Construire sală de sport la Școala Generală nr.25 din Timișoara”, cod smis 122504, şi a cheltuielilor aferente


1. Descrierea situatiei actuale
Prin HCL nr. 124/31.03.2020 au fost aprobate: documentatia tehnico-economica la faza PT, indicatorii tehnico-economici si anexa privind descrierea sumară a investitiei pentru proiectul "Construire sală sport la Şcoala Generală nr. 25 din Timişoara" ca urmare a actualizării estimărilor bugetare legate de valoarea preconizată a achizitiilor efectuate/care urmează să fie efectuate, inclusiv din punct de vedere al indicelui de inflatie pentru materialele de constructii. 

      	 Proiectul a fost depus in vederea obtinerii finantarii nerambursabile in cadrul POR 2014-2020, apelul “POR/317/10/1/Creşterea gradului de participare la nivelul educaţiei timpurii și învățământului obligatoriu, în special pentru copii cu risc crescut de părăsire timpurie a sistemului/1/Creşterea gradului de participare la nivelul educației timpurii și învățământului obligatoriu, în special pentru copii cu risc crescut de părăsire timpurie a sistemului” cu nr. de inregistrare V/TM/2017/10/10.1/10.1B/720/30.05.2018.  

2. Schimbari preconizate si rezultate asteptate
			Prin solicitarea de clarificări nr.4, înregistrată cu nr.CDD2020-361/10.04.2020, ADR Vest a anunțat demararea etapei precontractule și a solicitat aprobarea prin HCL a Cererii de finanțare și a cheltuielilor aferente.

3. Alte informatii 
  Valoarea totala a proiectului este de  9.050.302,93  lei (inclusiv TVA), din care:
· valoare totală eligibilă 9.050.302,93  lei ( inclusiv TVA );
· 181.006,07 lei, reprezentând contribuția de 2% din valoarea eligibilă a proiectului, respectiv cofinanțarea proiectului.

4. Concluzii
Având în vedere cele menţionate mai sus, considerăm necesară și oportună aprobarea cererii de finanțare și cheltuielile aferente pentru obiectivul " Construire sală sport la Şcoala Generală nr. 25 din Timişoara ", cod SMIS 122504, în vederea finanțării în cadrul Programului Operational Regional 2014-2020, Axa prioritara 10, Prioritatea de investitii 10.1b.

